โรงเรียนเบญจมราชูทิศ

**โรงเรียนเบญจมราชูทิศ** เป็นชื่อโรงเรียนในระดับมัธยมศึกษา ซึ่งจัดตั้งตามพระราชประสงค์ของพระบาทสมเด็จพระจุลจอมเกล้าเจ้าอยู่หัว (รัชกาลที่ 5) โดยชื่อโรงเรียนเป็นนามที่ได้รับพระราชทานมาจาก พระบาทสมเด็จพระมงกุฎเกล้าเจ้าอยู่หัว (รัชกาลที่ 6) โดยชื่อ "เบญจมราชูทิศ" มีความหมายว่า สร้างอุทิศแก่พระมหากษัตริย์องค์ที่ 5 ซึ่งก็คือ พระบาทสมเด็จพระจุลจอมเกล้าเจ้าอยู่หัว

เนื่องจากในรัชสมัยพระบาทสมเด็จพระมงกุฎเกล้าเจ้าอยู่หัว กระทรวงธรรมการได้รับพระบรมราชานุญาตให้จัดการเรี่ยไรเงินจัดสร้างโรงเรียน มณฑลต่างๆ จึงได้จัดให้มีการเรี่ยไรเงินจัดสร้างโรงเรียนถวายเป็นพระราชกุศล และได้มีการจัดสร้างขึ้น 6 แห่ง ใน 6 มณฑล ได้รับพระราชทานนามว่า "เบญจมราชูทิศ" ทั้งหมด ในปี พ.ศ. 2456

## เครือข่ายโรงเรียนเบญจมราชูทิศ
**เครือข่ายจตุรมิตรเบญจมราชูทิศ** เดิมโรงเรียนเบญจมราชูทิศมีทั้งหมด 6 แห่ง แต่ในปัจจุบันได้เหลือเพียง 4 แห่ง และได้ร่วมกันจัดตั้งเครือข่ายขึ้นมา  เพื่อน้อมรำลึกถึงพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัว และพระบาทสมเด็จพระมงกุฎเกล้าเจ้าอยู่หัว เสริมสร้างความสามัคคี แลกเปลี่ยนความรู้ ประสบการณ์ ช่วยเหลือกันพัฒนาโรงเรียน ระหว่างผู้บริหาร ครูอาจารย์ นักเรียน และศิษย์เก่า ทั่ง 4 โรงเรียน และจัดงานแข่งขันกีฬาจตุรมิตรเบญจมราชูทิศแห่งประเทศไทยขึ้นในทุก ๆ ปี

;หมายเหตุ
* 1 โรงเรียนเบญจมราชูทิศ จังหวัดฉะเชิงเทรา ก่อตั้งเมื่อวันที่ 20 มิถุนายน พ.ศ. 2435 ต่อมาเมื่อวันที่ 22 มิถุนายน พ.ศ. 2482 ได้ยุบรวมกับโรงเรียนฉะเชิงเทรารังสฤษฎิ์ และได้เปลี่ยนชื่อใหม่เป็นโรงเรียนเบญจมราชรังสฤษฎิ์ (พระราชทานนามเมื่อวันที่ 30 ธันวาคม พ.ศ. 2456)
* 2 โรงเรียนเบญจมราชูทิศ จังหวัดอุทัยธานี (บ.ร.) ก่อตั้งเมื่อวันที่ 21 กันยายน พ.ศ. 2456 ต่อมาเมื่อวันที่ 24 มีนาคม พ.ศ. 2515 ได้ยุบรวมกับโรงเรียนอุทัยทวีเวท และได้เปลี่ยนชื่อใหม่เป็นโรงเรียนอุทัยวิทยาคม

## กีฬาและวิชาการจตุรมิตรเบญจมราชูทิศแห่งประเทศไทย
**กีฬาและวิชาการจตุรมิตรเบญจมราชูทิศแห่งประเทศไทย** () เป็นการแข่งขันกีฬาที่จัดขึ้นทุกปีของประเทศไทย เพื่อสร้างความสัมพันธ์ให้กับโรงเรียนเบญจมราชูทิศทั้ง 4 แห่ง โดยให้มีการจัดการแข่งขันขึ้นเป็นประจำทุกๆปี จัดขึ้นโดยโรงเรียนเบญจมราชูทิศ ทั้ง 4 โรงเรียนในประเทศไทย คือ โรงเรียนเบญจมราชูทิศ, โรงเรียนเบญจมราชูทิศ ราชบุรี, โรงเรียนเบญจมราชูทิศ จังหวัดจันทบุรี และโรงเรียนเบญจมราชูทิศ จังหวัดปัตตานี ได้ร่วมกันจัดขึ้น

### ประวัติ
การแข่งขันกีฬาและวิชาการจตุรมิตรเบญจมราชูทิศแห่งประเทศไทย จัดขึ้นโดยโรงเรียนเบญจมราชูทิศ ทั้ง 4 โรงเรียนในประเทศไทย คือ โรงเรียนเบญจมราชูทิศ นครศรีธรรมราช, โรงเรียนเบญจมราชูทิศ ราชบุรี, โรงเรียนเบญจมราชูทิศ จังหวัดจันทบุรี และโรงเรียนเบญจมราชูทิศ จังหวัดปัตตานี ได้ร่วมกันจัดขึ้น

โรงเรียนเบญจมราชูทิศทั้ง 4 โรงเรียน ได้ผลิตบุคลากรที่มีคุณภาพออกสู่สังคม เป็นทรัพยากรแนวหน้าของประเทศ ด้วยเหตุนี้ ครู นักเรียน ศิษย์เก่า และนักเรียนปัจจุบันได้ระลึกถึงคุณงามความดีของโรงเรียนเบญจมราชูทิศทั้ง 4 โรงเรียน และที่สำคัญเนื่องในวโรกาสครบรอบ 100 ปี แห่งการสวรรตคตของพระบาทสมเด็จพระจุลจอมเกล้าเจ้าอยู่หัว โรงเรียนเบญจมราชูทิศทั้ง 4 โรงเรียน จึงได้ร่วมกันจัดการแข่งขันกีฬาประเพณีจตุรมิตรเบญจมราชูทิศแห่งประเทศไทยขึ้นเป็นครั้งแรก

### การจัดการแข่งขัน

;หมายเหตุ
* 1 เนื่องจากเกิดมหาอุทกภัย การแข่งขันกีฬาจตุรมิตรเบญจมราชูทิศแห่งประเทศไทย ครั้งที่ 2 จึงเลื่อนจัดการแข่งขันเป็นวันที่ 11–13 มกราคม พ.ศ. 2555
* 2 เนื่องจากเกิดการสวรรคตของพระบาทสมเด็จพระปรมินทรมหาภูมิพลอดุลยเดช การแข่งขันกีฬาจตุรมิตรเบญจมราชูทิศแห่งประเทศไทย ครั้งที่ 7 จึงเลื่อนจัดการแข่งขันเป็นวันที่ 23–25 พฤศจิกายน พ.ศ. 2560
* 3 เนื่องจากเกิดการระบาดของโรคติดเชื้อไวรัสโคโรนา 2019 (โควิด-19) การแข่งขันกีฬาจตุรมิตรเบญจมราชูทิศแห่งประเทศไทย ครั้งที่ 10 จึงยกเลิกการแข่งขัน

### การแข่งขันฟุตบอลประเพณี
**การแข่งขันฟุตบอลประเพณีจตุรมิตรเบญจมราชูทิศแห่งประเทศไทย ชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี** () เริ่มจัดการแข่งขันครั้งแรกในปี พ.ศ. 2553 โดยใช้ชื่อว่า **การแข่งขันฟุตบอลประเพณีจตุรมิตรเบญจมราชูทิศ** ต่อมาในปี พ.ศ. 2554 จึงได้รับพระราชทานถ้วยรางวัลสำหรับการแข่งขันฟุตบอลจากสมเด็จพระเทพรัตนราชสุดาฯ สยามบรมราชกุมารี และเปลี่ยนชื่อการแข่งขันเป็น **การแข่งขันฟุตบอลประเพณีจตุรมิตรเบญจมราชูทิศแห่งประเทศไทย ชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี** ต่อมาในปี พ.ศ. 2562 สมเด็จพระเทพรัตนราชสุดาฯ สยามบรมราชกุมารี ได้รับการสถาปนาพระอิสริยยศเป็นสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี จึงเปลี่ยนชื่อการแข่งขันเป็น **การแข่งขันฟุตบอลประเพณีจตุรมิตรเบญจมราชูทิศแห่งประเทศไทย ชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี**

;หมายเหตุ
* 1 การแข่งขันกีฬาจตุรมิตรเบญจมราชูทิศแห่งประเทศไทย ครั้งที่ 5 โรงเรียนเบญจมราชูทิศ ราชบุรี และโรงเรียนเบญจมราชูทิศ จังหวัดจันทบุรี ครองถ้วยรางวัลพระราชทานสมเด็จพระเทพรัตนราชสุดาฯ สยามบรมราชกุมารีร่วมกัน
* 2 การแข่งขันกีฬาจตุรมิตรเบญจมราชูทิศแห่งประเทศไทย ครั้งที่ 7 โรงเรียนเบญจมราชูทิศ นครศรีธรรมราช และโรงเรียนเบญจมราชูทิศ จังหวัดปัตตานี ครองถ้วยรางวัลพระราชทานสมเด็จพระเทพรัตนราชสุดาฯ สยามบรมราชกุมารีร่วมกัน
* 3 การแข่งขันกีฬาจตุรมิตรเบญจมราชูทิศแห่งประเทศไทย ครั้งที่ 11 โรงเรียนเบญจมราชูทิศ ราชบุรี และโรงเรียนเบญจมราชูทิศ จังหวัดจันทบุรี ครองถ้วยรางวัลพระราชทานสมเด็จพระเทพรัตนราชสุดาฯ สยามบรมราชกุมารีร่วมกัน

### ผลการแข่งขัน
#### กีฬาจตุรมิตรเบญจมราชูทิศแห่งประเทศไทย ครั้งที่ 1

#### กีฬาจตุรมิตรเบญจมราชูทิศแห่งประเทศไทย ครั้งที่ 2

#### กีฬาจตุรมิตรเบญจมราชูทิศแห่งประเทศไทย ครั้งที่ 3

#### กีฬาจตุรมิตรเบญจมราชูทิศแห่งประเทศไทย ครั้งที่ 4

#### กีฬาจตุรมิตรเบญจมราชูทิศแห่งประเทศไทย ครั้งที่ 5

#### กีฬาจตุรมิตรเบญจมราชูทิศแห่งประเทศไทย ครั้งที่ 6

#### กีฬาจตุรมิตรเบญจมราชูทิศแห่งประเทศไทย ครั้งที่ 7

#### กีฬาจตุรมิตรเบญจมราชูทิศแห่งประเทศไทย ครั้งที่ 8

#### กีฬาจตุรมิตรเบญจมราชูทิศแห่งประเทศไทย ครั้งที่ 9

#### กีฬาจตุรมิตรเบญจมราชูทิศแห่งประเทศไทย ครั้งที่ 10
การแข่งขันกีฬาจตุรมิตรเบญจมราชูทิศแห่งประเทศไทย ครั้งที่ 10 ได้ถูกยกเลิกการแข่งขัน เนื่องจากเกิดการระบาดทั่วของโควิด-19 ในประเทศไทย

#### กีฬาจตุรมิตรเบญจมราชูทิศแห่งประเทศไทย ครั้งที่ 11

#### กีฬาจตุรมิตรเบญจมราชูทิศแห่งประเทศไทย ครั้งที่ 12

### สรุปเหรียญการแข่งขัน

## กลุ่มเบญจมฯ สัมพันธ์
**กลุ่มเบญจมฯ สัมพันธ์** () คือ กลุ่มโรงเรียนที่ขึ้นต้นนามว่า "เบญจมฯ" มีทั้งหมด 10 แห่ง ดังนี้ โรงเรียนเบญจมราชูทิศ โรงเรียนเบญจมราชูทิศ ราชบุรี โรงเรียนเบญจมราชูทิศ จังหวัดจันทบุรี โรงเรียนเบญจมราชูทิศ จังหวัดปัตตานี โรงเรียนเบญจมราชรังสฤษฎิ์ โรงเรียนเบ็ญจะมะมหาราช โรงเรียนมัธยมวัดเบญจมบพิตร โรงเรียนเบญจมราชาลัย โรงเรียนเบญจมเทพอุทิศ และโรงเรียนเบญจมราชานุสรณ์

## ดูเพิ่ม
* โรงเรียนเบญจมราชูทิศ ราชบุรี
* โรงเรียนเบญจมราชูทิศ นครศรีธรรมราช
* โรงเรียนเบญจมราชูทิศ จังหวัดจันทบุรี
* โรงเรียนเบญจมราชูทิศ จังหวัดปัตตานี

## อ้างอิง

## แหล่งข้อมูลอื่น
* กีฬาจตุรมิตรเบญจมราชูทิศแห่งประเทศไทย
* กลุ่มจตุรมิตรเบญจมราชูทิศแห่งประเทศไทย
* รายชื่อสถานศึกษารางวัลพระราชทาน